ЖУРАМД ӨӨРЧЛӨЛТ ОРУУЛАХ ТУХАЙ

Авто зам ашигласны төлбөрийг олон төрлийн сонголттойгоор дэвшилтэд технологи ашиглан цахимаар авах үйл ажиллагаа нэвтрүүлж байгаатай холбогдуулан Зам, тээврийн хөгжлийн сайдын 2018 оны 274 дүгээр тушаалын хавсралтаар баталсан “Олон улс, улсын чанартай болон тусгай зориулалтын авто зам, замын байгууламж ашигласны төлбөр авах журам”-д цахим үйл ажиллагаатай холбоотой нэмэлт өөрчлөлт оруулж байгаа болно.

Журмын төсөлд холбогдох саналыг Авто замын бодлогын хэрэгжилтийг зохицуулах газарт албан бичгээр болон [oyunbileg@mrtd.gov.mn](mailto:oyunbileg@mrtd.gov.mn) цахим хаягаар ирүүлж, тодруулах зүйл байвал 62263207 утсаар холбогдоно уу.

*ТӨСӨЛ*

МОНГОЛ УЛСЫН

ЗАМ, ТЭЭВРИЙН ХӨГЖЛИЙН САЙДЫН

ТУШААЛ

2021 оны ... сарын .... өдөр Дугаар ... Улаанбаатар хот

Журам батлах тухай

Монгол Улсын Засгийн газрын тухай хуулийн 24 дүгээр зүйлийн 2 дахь хэсэг, Авто замын тухай хуулийн 30 дугаар зүйлийн 30.2 дахь хэсгийг тус тус үндэслэн ТУШААХ нь:

1. “Олон улс, улсын чанартай болон тусгай зориулалтын авто зам, замын байгууламж ашигласны төлбөр авах журам”-ыг хавсралтаар шинэчлэн баталсугай.
2. Журмыг хэрэгжүүлж ажиллахыг Авто замын бодлогын хэрэгжилтийг зохицуулах газар /Д.Загдраднаа/, “Зам, тээврийн хөгжлийн төв” ТӨҮГ /Р.Буд/-т, журмын хэрэгжилтэд хяналт тавьж ажиллахыг Хяналт-шинжилгээ, үнэлгээ, дотоод аудитын газар /М.Энхболд/-т тус тус даалгасугай.
3. Энэхүү тушаал гарсантай холбогдуулан Зам, тээврийн хөгжлийн сайдын 2018 оны 12 дугаар сарын 07-ны өдрийн 274 дугаар тушаалын хавсралтаар баталсан “Олон улс, улсын чанартай болон тусгай зориулалтын авто зам, замын байгууламж ашигласны төлбөр авах журам”-ыг хүчингүй болсонд тооцсугай.

САЙД Л.ХАЛТАР

Зам, тээврийн хөгжлийн сайдын 2021 оны

.... дугаар сарын . . .-ны өдрийн . . . дугаар

тушаалын хавсралт

**ОЛОН УЛС, УЛСЫН ЧАНАРТАЙ БОЛОН ТУСГАЙ ЗОРИУЛАЛТЫН АВТО ЗАМ, ЗАМЫН**  
**БАЙГУУЛАМЖ АШИГЛАСНЫ ТӨЛБӨР АВАХ ЖУРАМ**

**Нэг. Ерөнхий зүйл**

1.1. Олон улс, улсын чанартай болон тусгай зориулалтын авто зам, замын байгууламжаар зорчиж байгаа тээврийн хэрэгслээс өмчийн хэлбэр, харьяаллыг үл харгалзан авто зам, замын байгууламж ашигласны төлбөр авахтай холбогдон үүсэх харилцааг энэхүү журмаар зохицуулна.

1.2. Олон улс, улсын чанартай авто зам, замын байгууламж ашигласны төлбөрийн орлогыг улсын авто замын санд төвлөрүүлж, төлбөр авах цэг байгуулах, засварлаж тохижуулах, төлбөр авах үйл ажиллагааны зардлыг санхүүжүүлэх болон Авто замын тухай хуулийн 24 дүгээр зүйлийн 24.3, 24.4, 24.5-д заасны дагуу зарцуулна.

1.3. Тусгай зориулалтын авто замаар зорчиж буй тусгай зориулалтаас бусад тээврийн хэрэгслээс авах төлбөр нь Засгийн газраас тогтоосон олон улс, улсын чанартай авто замд авах төлбөрийн хэмжээнээс хэтрэхгүй байна.

1.4. Олон улс, улсын чанартай авто зам, замын байгууламжаар зорчиж байгаа тээврийн хэрэгслээс авто зам ашигласны төлбөр авах үйл ажиллагааг авто замын судалгаа, шинжилгээ хөгжлийн асуудал эрхэлсэн байгууллага (цаашид “Зам, тээврийн хөгжлийн төв” гэх) зохион байгуулж хэрэгжүүлнэ.

**Хоёр. Төлбөр авах үйл ажиллагаанд тавигдах шаардлага**

2.1. Олон улс, улсын чанартай болон тусгай зориулалтын авто зам, гүүрээс авто зам ашигласны төлбөр авна. Төлбөр авахдаа тээврийн хэрэгслийн төрөл, ангилал, **бодит** жинг харгалзан Засгийн газраас тогтоосон төлбөрийн хэмжээг баримтална.

2.2. Тусгай дуут болон гэрлэн дохио хэрэглэн албан үүргээ гүйцэтгэж байгаа эмнэлгийн түргэн тусламж, зэвсэгт хүчин, хил хамгаалах, цагдаа, шүүхийн шийдвэр гүйцэтгэх, онцгой байдлын алба, төрийн тусгай хамгаалалтын болон хөгжлийн бэрхшээлтэй иргэний зориулалттай тээврийн хэрэгслийг төлбөрөөс чөлөөлнө.

2.3. Энэ журмын 2.2-т зааснаас бусад бүх тээврийн хэрэгсэл авто зам, замын байгууламж ашигласны төлбөр төлөх үүрэгтэй.

2.4. Төлбөр авах үйл ажиллагааг авто замын хөдөлгөөний аюулгүй байдлыг хангаж, тээврийн хэрэгслийн хөдөлгөөнд саад учруулахгүйгээр зохион байгуулна.

2.5. Авто зам, замын байгууламж ашигласан төлбөрийн хэмжээг заасан тасалбарыг төлбөр төлөгчдөд олгоно. Тасалбарт авто замын чиглэл, дугаар, төлбөр авах цэгийн нэр, төлбөрийн хэмжээ, огноог тусгаж, санхүүгийн тэмдгээр баталгаажуулсан байна.

2.6. Төлбөр авах үйл ажиллагааг төлбөр авах замын эхлэл болон төгсгөлийн цэгт байгуулсан байнгын болон байнгын бус ажиллагаатай төлбөр авах цэгт (цаашид “төлбөр авах цэг” гэнэ.)

төвлөрүүлэн зохион байгуулна. Төлбөр авах цэгт ахлагч, төлбөр хураагчид, авто пүү ажиллаж байгаа цэгт жин хэмжигч ажилтан ажиллах бөгөөд шаардлагатай тохиолдолд авто зам, тээврийн хяналтын улсын байцаагч, замын цагдаа, харуул, хамгаалагч нар байрлан ажиллаж болно.

2.7. Авто зам ашигласны төлбөр авах цэг нь шаардлагатай техник, тоног төхөөрөмжөөр тоноглогдож, аюул осолгүй ажиллах нөхцөл боломжоор хангагдсан байна.

2.8. Төлбөртэй авто зам нь дараагийн төлбөр авах цэг хүртэл үргэлжлэх бөгөөд тээврийн хэрэгсэл дараагийн төлбөртэй авто замаар зорчих бол дахин төлбөр төлнө. Төлбөртэй авто замын төгсгөлийн цэг нь эсрэг урсгалдаа эхлэлийн цэг болно.

2.9. Төлбөр  авах цэгийн орох хэсэгт тээврийн хэрэгслээс төлбөр авсныг нотлох тасалбар олгон бүртгэлжүүлж, дараагийн төлбөр авах цэгт тасалбараа шалгуулна. Тасалбар байхгүй тохиолдолд зорчсон замынхаа төлбөрийг төлж дараагийн замд зорчих төлбөрийг төлж тасалбар авна.

2.10. Тухайн авто зам, замын байгууламжаар байнга зорчиж, тээвэрлэлт хийдэг иргэн, байгууллага авто зам ашигласны төлбөрийг гэрээ байгуулан урьдчилан төлж болно. Төлбөрийг урьдчилан төлсөн тохиолдолд 30 хувиар хөнгөлөлт үзүүлнэ.

2.11. Олон улс, улсын чанартай авто зам, замын байгууламжаар зорчих тээврийн хэрэгслийн бүх жин, овор хэмжээ ба уртыг шалгаж, MNS 4598-2011 стандартад нийцсэн эсэхийг тогтооно. Зөвшөөрөгдсөн хэмжээнээс хэтэрсэн жин, овор, урттай тээврийн хэрэгслийг тухайн авто замаар зорчихыг зөвшөөрөхгүй.

2.12. Төлбөр авах цэгээс хоёр тийш авто замын дагууд 500 метр дотор аливаа үйлдвэрлэл, үйлчилгээ эрхлэх, зар сурталчилгааны самбар байрлуулахгүй.

2.13. Төлбөр авах цэг нь хөдөлгөөний эрчмийн тооллогыг “Улсын чанартай авто замд тээврийн хэрэгслийн хөдөлгөөний эрчмийн тооллого хийх журам”-ын дагуу болон энгийн тооллогын аргаар хийж болно.

**Гурав. Авто замын асуудал эрхэлсэн төрийн захиргааны төв байгууллагын чиг үүрэг**

3.1. Авто замын асуудал эрхэлсэн төрийн захиргааны төв байгууллага нь авто зам ашигласны төлбөр авах үйл ажиллагааг бодлого, чиглэлээр хангаж, олон улс, улсын чанартай авто зам ашигласны төлбөрийн орлого, зардал, хөрөнгө оруулалтын төлөвлөгөөг батлан хэрэгжилтэд хяналт тавьж ажиллана.

3.2. Энэхүү журмын 5.1-д заасан үйл ажиллагаа, төсөл арга хэмжээний зардлыг батлан, Зам, тээврийн хөгжлийн төв, зам хариуцагч болон бусад холбогдох байгууллагатай гэрээ хэлцэл байгуулан үүрэг, чиглэл өгч биелэлтийг хангуулах арга хэмжээ авна.

3.3. Төлбөртэй авто зам, замын байгууламж, төлбөр авах цэгийн байршлыг авто замын сүлжээний зурагт тэмдэглэж, мэдээлэх ажлыг зохион байгуулна.

**Дөрөв. Зам, тээврийн хөгжлийн төвийн чиг үүрэг**

4.1. Зам, тээврийн хөгжлийн төв нь олон улс, улсын чанартай авто замын тогтоосон чиглэлд төлбөр авах цэг байгуулан үйл ажиллагааг зохион байгуулж, авто зам ашигласны төлбөрийн орлогыг авто замын сангийн дансанд төвлөрүүлнэ.

4.2. Төлбөр авах цэгийн байр, авто пүү, түр саатуулах ил зогсоолын талбайн бүрэн бүтэн байдал, ажиллагсдын аюулгүй ажиллагаа, эрүүл ахуйн нөхцөлийг хангаж, хууль тогтоомж, үйл ажиллагааг сурталчилсан мэдээллийн самбар байрлуулан хөдөлгөөний аюулгүй байдлыг хангаж ажиллана.

4.3. Төлбөр авах үйл ажиллагааг цахимжуулах, дэвшилтэд техник, технологи нэвтрүүлэх ажлыг зохион байгуулан хэрэгжүүлж, төлбөр авах цэгээр нэвтэрч байгаа тээврийн хэрэгслийг төрөл, улсын дугаараар бүртгэж, цахим сан бүрдүүлнэ.

4.4. Төлбөр авах цэгүүдийн орлогыг дараа өдөрт багтаан авто замын сангийн дансанд төвлөрүүлж, сар бүрийн тайланг тухайн сарын 25-ны өдрийн дотор авто замын асуудал эрхэлсэн төрийн захиргааны төв байгууллагад ирүүлнэ. Мөн төлбөр авах үйл ажиллагааны орлого, зарлагын улирал, жилийн тайланг тогтоосон хугацаанд гарган холбогдох байгууллагад хүргүүлнэ.

**Тав. Авто зам ашигласны төлбөрийн орлогын зарцуулалт**

**5.1. Олон улс, улсын чанартай авто замаар зорчиж буй тээврийн хэрэгслээс тогтоосон тарифын дагуу авсан авто зам ашигласны төлбөрийн орлогыг дараах үйл ажиллагаа, төсөл арга хэмжээг санхүүжүүлэхэд зарцуулна.**

**5.1.1. Төлбөр авах цэгийн байр барих түүний зам талбай, зогсоол байгуулах, тохижуулах, шаардлагатай тоног төхөөрөмж, техник хэрэгсэл худалдан авах арга хэмжээний зардалд;**

**5.1.2. Төлбөр авах үйл ажиллагааны талаарх хууль тогтоомж, дүрэм журмыг олон нийтэд тайлбарлан таниулах, тухайн чиглэлийн авто зам, замын байгууламжийн талаарх мэдээ, мэдээллээр зам хэрэглэгчдийг хангах зардалд;**

**5.1.3. Олон улс, улсын чанартай авто зам, замын байгууламжийн ашиглалтын болон хөдөлгөөний аюулгүй байдлыг хангах “Хөдөлгөөнт эргүүл” ажиллуулах зардалд;**

**5.1.4. Авто замын хөдөлгөөний аюулгүй байдлыг хангах, техник ашиглалтын түвшин тогтоох, хөдөлгөөний эрчмийн тооллого хийх болон судалгаа, шинжилгээний ажлын зардалд;**

**5.1.5. Авто замын бүртгэл мэдээллийн санг шаардлагатай техник, тоног төхөөрөмж, программ хангамж, мэдээллээр хангах зардалд;**

**5.1.6. Олон улс, улсын чанартай авто зам хариуцагч төрийн өмчит байгууллагын үйлдвэрлэлийн баазыг хөгжүүлэх, авто замын салбарт дэвшилтэд техник, технологи нэвтрүүлэх үйл ажиллагаанд;**

**5.1.7. Олон улс, улсын чанартай авто зам, замын байгууламжийн урсгал засвар, арчлалтын ажлын зардалд;**

**5.2. Төлбөр авах үйл ажиллагааны удирдлага зохион байгуулалт, төлбөр авах цэгийн зардлыг авто зам ашигласны төлбөрөөс тухайн сар бүрд төвлөрүүлсэн нийт орлогын дүнгээс 40 хувиар тооцож санхүүжүүлнэ. Энэ зардалд төлбөр авах үйл ажиллагааны удирдлага зохион байгуулалт, ажиллагсдын цалин, урсгал зардал, хяналт шалгалт, төлбөр авах цэгийн хөдөлгөөний аюулгүй байдлыг хангах, цахим сан бүрдүүлэх, зорчигчдыг мэдээ мэдээллээр хангах зэрэг төлбөр авах үйл ажиллагаатай холбоотой бүх зардал багтана.**

**5.3. Журмын 5.1-д заасан зардлыг санхүүжүүлэх төсөл арга хэмжээний саналыг Зам, тээврийн хөгжлийн төвөөс боловсруулж, авто замын асуудал эрхэлсэн төрийн захиргааны төв байгууллагаар батлуулан хэрэгжүүлнэ.**

**5.4. Журмын 5.2-д заасан зардлыг авто зам ашигласны төлбөрийн сарын орлогын тайланг үндэслэн дараа сарын 05-ны өдрийн дотор Зам, тээврийн хөгжлийн төвийн дансанд шилжүүлнэ.**

**5.5. Олон улс, улсын чанартай авто зам ашигласны төлбөрийн жилийн орлогын төлөвлөгөөг давуулан биелүүлсэн тохиолдолд давсан орлогын 30 хувийг төлбөр авах үйл ажиллагааг зохион байгуулж хэрэгжүүлсэн байгууллагад урамшуулал болгон олгоно.**

**Зургаа. Цахимаар төлбөр авах үйл ажиллагаа**

**6.1. Төлбөр тооцооны олон төрлийн аргыг ашиглан авто зам ашигласны төлбөрийг урьдчилж төлөх, төлбөр авах цэгээр нэвтрэх үед төлөх, дараа төлөх сонголттойгоор цахимаар төлбөр авах үйл ажиллагааг нэвтрүүлнэ.**

6.1.1. Хэрэглэгч нь захиалагчийн төлбөр тооцооны системийг ашиглан салбар, төлөөлөгчийн газраар дамжуулан үйлчилгээний төлбөрийг дэвшилтэд төлбөрийн хэрэгсэл ашиглан урьдчилж төлөхийг урьдчилсан төлбөрт үйл ажиллагаа гэнэ. Захиалагч хэрэглэгчийн урьдчилж төлсөн мөнгөн хөрөнгийн үлдэгдэл, түүний зарцуулалт, зарцуулалтын түүх, эдгээрийг хэрэглэгчид мэдээлэх үйл ажиллагааг мэдээллийн систем ашиглаж гүйцэтгэх бөгөөд нийлүүлэгч нь санал болгож буй төлбөр тооцооны системийг ашиглаж дараах үйлдлийг гүйцэтгэхэд хамтран ажиллана.

6.1.1.1. Хэрэглэгч нь дэвшилтэд төлбөрийн хэрэгсэл ашиглаж урьдчилж төлж буй үйлчилгээний төлбөрийн мөнгөн хөрөнгийг нийлүүлэгчийн төлбөр тооцооны системийг ашиглаж захиалагчийн мэдээллийн систем бүртгүүлэх;

6.1.1.2. Хэрэглэгчийн гаргасан хүсэлтийн дагуу урьдчилан байршуулсан мөнгөн хөрөнгийг нийлүүлэгчийн төлбөр тооцооны систем ашиглаж өөр тээврийн хэрэгслийн эзэмшигчид шилжүүлэх; Уг шилжүүлгийн тухай мэдээллийг захиалагчийн мэдээллийн системд бүртгүүлэн, зөвшөөрөл авах;

6.1.1.3. Хэрэглэгчийн урьдчилан байршуулсан мөнгөн хөрөнгийн үр дүнгийн тооцоог Төрийн сантай гүйцэтгэх, гүйцэтгэсэн үр дүнгийн тооцоог захиалагчийн мэдээллийн системтэй тулгаж, баталгаажуулах.

6.1.2. Захиалагч тээврийн хэрэгслийн техникийн хяналт, бүртгэл мэдээллийн системийг ашиглан тээврийн хэрэгсэл төлбөр авах цэгээр нэвтрэх үед “RFID” технологи болон камерын тусламжтай тухайн тээврийн хэрэгслийн төрөл, улсын дугаар болон холбогдох бусад мэдээллийг тогтоосны үндсэн дээр зам хэрэглэгчийн мэдээллийн системд бүртгүүлсэн төлбөрийн карт, урьдчилан байршуулсан мөнгөн хөрөнгө зэрэг дэвшилтэд төлбөрийн хэрэгслээр дамжуулан төлбөрийг бодит цагийн горимоор авахыг төлбөр авах цэгээр нэвтрэх үед төлбөр төлөх үйл ажиллагаа гэнэ. Энэхүү үйл ажиллагаанд дараах системүүд хоршин ажилласны үр дүнд үйлчилгээний төлбөрийг төлүүлэх боломжтой болно. Захиалагчийн мэдээллийн систем нь дараах үүрэгтэй. Үүнд:

6.1.2.1. RFID технологи болон камерын тусламжтайгаар тээврийн хэрэгслийн постоор өнгөрч байгаа үйлдлийг баримтжуулах, тээврийн хэрэгслийг таньж мэдэх, түүний улсын дугаарыг тодорхойлох. Улсын дугаарын дагуу тухайн тээврийн хэрэгслийн эзэмшигчийг тодорхойлох, түүний утасны дугаар, мэйл хаягийг тодорхойлох;

6.1.2.2. Тухайн тээврийн хэрэгсэлд үйлчилгээний төлбөрт урьдчилж төлсөн мөнгөн хөрөнгийн үлдэгдлийг шалгах, тухайн мөнгөн хөрөнгө хэрэлцэхүйц байгаа тохиолдолд түүнийг үйлчилгээний төлбөрт суутгах, Төрийн сан руу үр дүнгийн тооцоо хийх тухай мэдээлэл явуулах;

6.1.2.3. Тээврийн хэрэгсэлд үйлчилгээний төлбөрийг үйлчилгээ авсны дараа төлөхөөр бүртгүүлсэн эсэхийг шалгах, бүртгүүлсэн тохиолдолд дебет гүйлгээний цахим мэдээ үүсгэж Төрийн сан руу илгээх, дебет гүйлгээ хийгдсэний дараа Төрийн сантай тооцоо нийлэх;

6.1.2.4. 1.2, 1.3-р зүйлд заасан үйлдлээр үйлчилгээний төлбөрийг хүлээн авах боломжгүй тохиолдолд нийлүүлэгчийн санал болгож буй төлбөр тооцооны систем рүү хэрэглэгчийн таних дугаар илгээж дэвшилтэт төлбөрийн хэрэгсэл ашиглаж үйлчилгээний төлбөр авах;

6.1.2.5. Хяналтын постоор өнгөрсөн тухай баримт, үйлчилгээний төлбөр авсан арга, урьдчилан байршуулсан мөнгөн хөрөнгийн үлдэгдэл, түүний зарцуулалт, авч буй захиргааны арга хэмжээний тухай мэдээллийг хэрэглэгчид SMS/мэйл ашиглан мэдэгдэх;

6.1.2.6. ХУР систем нь шаардлагатай тохиолдолд захиалагчийн мэдээллийн системийн хүсэлтийн дагуу хэрэглэгчийн хаяг, утасны дугаар, мэйл хаягийг тодорхойлж өгөх үүрэгтэй.

6.1.2.7. Нийлүүлэгчийн төлбөр тооцооны систем нь дараах үүрэгтэй. Үүнд:

* + Захиалагчийн мэдээллийн системийн цахим хүсэлтийн дагуу хэрэглэгчийн данс, төлбөрийн картаас үйлчилгээний төлбөрийг бодит цагийн горимоор суутгах;
  + Хийсэн гүйлгээний тухай хэрэглэгчид мэдэгдэх;
  + Суутгасан үйлчилгээний төлбөрийг Төрийн сангийн холбогдох данс руу бодит цагийн горимоор шилжүүлэх;
  + Суутгасан үйлчилгээний төлбөрийг Захиалагчийн болон Төрийн сангийн мэдээллийн системтэй өдрийн болон сарын баталгаажуулалт хийх;
    - 1. Төрийн сангийн систем нь дараах үүрэгтэй. Үүнд:
  + Нийлүүлэгчийн санал болгож буй төлбөр тооцооны системээс ирүүлсэн үйлчилгээний төлбөрийг хүлээн авах;
  + Үйлчилгээний төлбөрийн өдрийн баталгаажуулалт хийсний дараа үйлчилгээний төлбөрийн захиалагчийн данс руу шилжүүлэх;
  + Захиалагч болон нийлүүлэгчийн мэдээллийн системийн мэдээнд үндэслэн өдрийн болон сарын баталгаажуулалт хийх;
  + Өдрийн болон сарын баталгаажуулалт зөрсөн тохиолдолд зөрүүний тухай холбогдох мэдээллийг захиалагчид гаргах.
    1. Зам хэрэглэгч нь авто зам ашигласны төлбөрийг дэвшилтэт төлбөрийн хэрэгсэл ашиглаж, тодорхой хугацааны дараа нөхөн төлөхийг дараа төлбөрт үйлчилгээ гэнэ. **Дараа төлбөрт нөхцөлөөр төлбөр авах тохиолдолд зам хэрэглэгчийн авто зам ашигласны төлбөрийн үлдэгдлийг улирал тутамд олгож байгаа НӨАТ-ын буцаан олголтоос суутган авахаар зохицуулалт хийнэ.** Захиалагчийн мэдээллийн системийн гаргасан мэдээний дагуу нийлүүлэгчийн төлбөрийн систем нь дараах үйлдлийг хийнэ. Үүнд:
       1. Үйлчилгээний төлбөрийн нийт хэмжээ тооцох. Үйлчилгээний төлбөрийн нийт хэмжээ дараах төлбөр, хураамжаас бүрдэж болно. Үүнд:
  + Үйлчилгээний төлбөр;
  + Торгууль;
  + Алданги;
  + Шимтгэл.

6.1.3.2.Нийлүүлэгч нь хэрэглэгчид үйлчилгээний төлбөрийн нийт хэмжээний тухай мэдэгдэх;

6.1.3.3.Үйлчилгээний төлбөрийн нийт хэмжээгээр үйлчилгээний төлбөрийг төлүүлэх;

6.1.3.4.Хийгдсэн төлбөрийн тухай Захиалагчийн мэдээллийн системд мэдэгдэх;

6.1.3.5.Гүйлгээний баталгаажуулалт, баталгаа гаргах;

6.1.3.6.Үр дүнгийн тооцоог Төрийн сантай хийх.

**6.2. Төлбөр авах цэгт суурилуулсан “LPR” камер болон “RFID” уншигчийн тусламжтайгаар тээврийн хэрэгслийн талаар мэдээлэл цуглуулж, зам хэрэглэгчийн сонгосон цахим төлбөрийн системийн дагуу төлбөр төлөх хүсэлт баталгаажсан тохиолдолд автомат хаалт нээгдэж, зам хэрэглэгч цааш зорчих нөхцөл бүрдэнэ. Аль болох тээврийн хэрэгсэл зогсолт хийхгүйгээр шуурхай нэвтрэх боломжтой байна.**

**Долоо. Бусад**

7.1. Төлбөр авах цэгийн ажиллах дотоод журмыг Зам, тээврийн хөгжлийн төв тогтоож хэрэгжүүлнэ.

7.2. Төлбөр авах цэгийн хэвийн үйл ажиллагаа, ажиллагсдын аюулгүй байдлыг Зам, тээврийн хөгжлийн төв, түүнээс томилогдсон ажилтан, төлбөр авах цэгийн ахлагч бүрэн хариуцна.

6.3. Авто замын тухай хууль болон энэхүү журмын заалтыг зөрчсөн хувь хүн, хуулийн этгээдэд холбогдох хууль тогтоомжийн дагуу хариуцлага хүлээлгэнэ.

---о0о---